**DECIZIA ETAPEI DE INCADRARE**

**PROIECT**

Ca urmare a solicitarii de emitere a acordului de mediu adresate de **SC NECRI SAN SRL,** cu sediul în jud. Brașov, oraș Râşnov, str. Câmpului, nr.1, înregistrată la APM Brașov cu nr. 1739 din 08.02.2024, in baza Legii nr. 292/2018 privind evaluarea impactului anumitor proiecte publice şi private asupra mediului si a OUG nr.57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

**APM Brașov decide**, ca urmare a consultarilor desfasurate in cadrul sedintei Colectivului de Analiza Tehnica din data de 15.05.2024, ca proiectul **„Construire hală găini ouătoare prin extindere și modernizare fermă”,** propus a fi realizat in jud. Brașov, oraș Râșnov, str. Câmpului, nr. 1, amplasament identificat prin extras CF nr. 105811 Râșnov, nr. cad. 105811, (C.U. nr. 611 din 07.12.2023, emis de Primăria Orașului Râșnov), ***se supune evaluării impactului asupra mediului şi nu se supune evaluării adecvate si nu se supune evaluarii impactului asupra corpurilor de apa.***

 Justificarea prezentei decizii:

**I. Motivele pe baza carora s-a stabilit necesitatea efectuarii evaluarii impactului asupra mediului sunt următoarele:**

- proiectul propus **intră** sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **Anexa nr. 1,** pct.17, Instalaţii pentru creşterea intensivă a păsărilor de curte sau a porcinelor având cel puţin: lit.a) 85.000 de locuri pentru creşterea păsărilor de carne, respectiv 60.000 de locuri pentru păsări ouătoare;

- activitatea intră sub incidența Legii nr. 278/2013 privind emisiile industriale Anexa nr.1 la punctul 6.6. alin. a) Instalatii pentru cresterea intensiva a pasarilor de curte si a porcilor, cu o capacitate de peste 40.000 de locuri pentru pasari de curte;

 - s-a stabilit necesitatea evaluarii impactului asupra mediului, ca urmare a consultării autoritatilor in Colectivul de Analiza Tehnica din data de 15.05.2024; activitatea de creşterea intensivă a păsărilor de curte (capacitatea totala după implementarea proiectului va fi de 369.632 locuri gaini outoare și 60.000 locuri pentru tineret înlocuire) este posibil a produce disconfort datorita emisiilor in apa, aer, sol,etc.

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

- proiectul **nu intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificarile și completarile ulterioare.

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul propus nu intră sub incidenţa prevederilor art. 48 şi nu intră sub incidenţa prevederilor 54 din Legea apelor nr. 107/1996, cu modificările şi completările ulterioare.

**Proiectul propus necesita parcurgerea celorlalte etape ale procedurii de evaluare a impactului asupra mediului cu efectuarea evaluării impactului asupra mediului, fără efectuarea evaluarii impactului asupra corpurilor de apa, fără evaluare adecvată.**

 **Se va intocmi Raport privind impactul asupra mediului.**

**In vederea derularii etapei de definire a domeniului evaluarii a proiectului, titularul proiectului are urmatoarele obligatii:**

* sa stabilească echipa de experţi conform art. 12, din Legea 292/2018;
* sa depuna la APM Brasov propunerea privind aspectele relevante pentru protecţia mediului care trebuie dezvoltate în raportul privind impactul asupra mediului, conform art. 12, din Legea 292/2018;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.